b"\n_START_ARTICLE_\nCampionat de Val\xc3\xa8ncia de futbol\n_START_SECTION_\nHist\xc3\xb2ria\n_START_PARAGRAPH_\nEntre 1909 i 1916 els equips de la ciutat de Val\xc3\xa8ncia van disputar diferents campionats predecessors del campionat de Val\xc3\xa8ncia. El 1919 es cre\xc3\xa0 la Federaci\xc3\xb3 de Futbol de Llevant, que el 1925 es divid\xc3\xad donant lloc a la Federaci\xc3\xb3 Valenciana de Futbol i a la Federaci\xc3\xb3 Murciana de Futbol. La federaci\xc3\xb3 valenciana va incloure clubs de Castell\xc3\xb3, Val\xc3\xa8ncia i la ciutat d'Alcoi, per\xc3\xb2 la resta de clubs alacantins s'adheriren a la federaci\xc3\xb3 murciana. A partir de la temporada 1925-26 la federaci\xc3\xb3 organitz\xc3\xa0 el Campionat de Val\xc3\xa8ncia de futbol."